**Ministru kabineta noteikumu projekta**

**„Grozījumi Ministru kabineta 2009.gada 25.augusta noteikumos Nr.971 „Noteikumi par darbības programmas „Infrastruktūra un pakalpojumi” papildinājuma 3.3.2.1.aktivitāti „Ilgtspējīga sabiedriskā transporta sistēmas attīstība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas „Infrastruktūra un pakalpojumi” papildinājuma 3.3.2.1.aktivitāti „Ilgtspējīga sabiedriskā transporta sistēmas attīstība” (turpmāk - 3.3.2.1.aktivitāte) ietvaros ir pieejams Kohēzijas fonda līdzfinansējums 35 084 111 euro apmērā un valsts budžeta finansējums attiecināmajām izmaksām 3 087 171 euro apmērā. 3.3.2.1.aktivitātes ietvaros ir noslēgti divi civiltiesiskie līgumi par Kohēzijas fonda projektu īstenošanu.  3.3.2.1.aktivitātes ietvaros tiek īstenoti divi projekti:   * Nr. 3DP/3.3.2.1.0/13/IPIA/SM/002 „Dzelzceļa pasažieru infrastruktūras modernizācija”; * Nr. 3DP/3.3.2.1.0/13/IPIA/SM/001 „Dīzeļvilcienu ritošā sastāva modernizācija”.   Akciju sabiedrība “Pasažieru vilciens” (turpmāk - PV) realizē projektu Nr. 3DP/3.3.2.1.0/13/IPIA/SM/001 „Dīzeļvilcienu ritošā sastāva modernizācija” (turpmāk - projekts) piešķirtais Kohēzijas fonda līdzfinansējums - 13 001 491,17 *euro* un nacionālais publiskais finansējums - 2 294 380,79 *euro* *euro*).  Projekta ietvaros no 2014. līdz 2015. gadam paredzēta PV ritošā sastāva atjaunošana. PV modernizē DR1A sērijas dīzeļvilcienu vagonus: 5 dīzeļvilcienu sastāvus ar 3 vagoniem un 1 dīzeļvilciena sastāvu ar 4 vagoniem (kopā 6 vagonu grupas jeb 19 vagonus). Dīzeļvilcieniem ar 3 vagoniem tiks ierīkots paaugstināta komforta telpa ar 16 vietām. Projekta Nr. 2 ieviešanas rezultātā tiks būtiski uzlabota pasažieru pārvadājumu kvalitāte un efektivitāte - tiks paaugstināts pasažieru komforta līmenis, iekāpšanas un izkāpšanas drošība, uzlaboti apkalpojošā personāla darba apstākļi, kā arī tiks uzlabota vides aizsardzības prasību ievērošana un energoresursu ekonomija.  Sadarbības līgums par projekta īstenošanu ar PV tika noslēgts 2014.gada 30.janvārī. Projekta ietvaros 2014.gada 31.janvārī ir noslēgts līgums starp PV un Pilnsabiedrību “DMU vilcieni” (turpmāk - Izpildītājs) par DR1A sērijas dīzeļvilcienu vagonu modernizāciju. Vagonu modernizācijas līguma summa ir 21 979 348 *euro*, tajā skaitā vagonu modernizācijas izmaksas 20 581 138 *euro*.  Projekta ietvaros iesniegts avansa maksājuma pieprasījums un astoņi starpmaksājuma pieprasījumi. Līdz 2015. gada 16. jūnijam projekta ietvaros PV ir veikti Kohēzijas fonda līdzekļu maksājumi 8 813 777,24 *euro* apmērā (jeb67,8 % no projektam pieejamā Kohēzijas fonda līdzfinansējuma), t.sk. avansa maksājums finansējuma saņēmējam 2 275 215 *euro* apmērā.  Līdz šim brīdim Finansējuma saņēmējs ir veicis maksājumus Izpildītājam kopsummā par 9 150 610,09 *euro*, tajā skaitā attiecināmās izmaksas 8 568 496,62 *euro*, no kurām Kohēzijas fonda līdzfinansējums ir 7 283 222,13 *euro*.  Atbilstoši Izpildītāja sniegtajai informācijai kopējie līdzekļi, ko tas ir izlietojis 2014. gada 31. janvāra starp PV un Izpildītāju noslēgtajā līgumā Nr. PV14-14 par DR1A sērijas dīzeļvilcienu vagonu modernizāciju (turpmāk - Līgums) noteikto modernizācijas darbu izpildei, ir 19 613 885,51 *euro*, kas ir 89% no Līgumā kopējās summas.  Eiropas Savienības fondu atbildīgā iestāde (turpmāk - atbildīgā iestāde) 2015. gada 10. decembrī ir saņēmusi PV 2015. gada 9. decembra vēstuli Nr. C.10.F.3/3119, kurā PV ir ierosinājis atbildīgajai iestādei pagarināt Projekta īstenošanas termiņu pēc 2015.gada 31.decembra. PV kopā ar Izpildītāju ir izvērtējis Projekta īstenošanas iespēju līdz 2015. gada 31. decembrim un ir secinājis, ka nav iespējams pabeigt dīzeļvilcienu modernizāciju līdz iepriekš minētajam termiņam, un ierosinājis pagarināt Projekta īstenošanas termiņu līdz 2016. gada 30. jūnijam.  PV speciālisti ir izvērtējuši Izpildītāju sniegto informāciju un secinājuši, ka dīzeļvilcienu ritošā sastāva modernizācijas darbi līdz 2015. gada 11. decembrim ir veikti aptuveni 70% apmērā.  Lai pabeigtu projekta īstenošanu vēl jāveic sekojošas darbības: Pirmajai vagonu grupai jāpabeidz Ministru kabineta 2010. gada 28. decembra noteikumos Nr. 1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā” (turpmāk - MK noteikumi Nr. 1211) noteiktais sertifikācijas process, jāveic izmēģinājuma brauciens un tas jānodod ekspluatācijā, ievērojot MK noteikumos Nr. 1211 noteikto. Atlikušajām piecām vagonu grupām nepieciešams veikt atlikušos modernizācijas darbus, rūpnīcas pārbaudes, iestatīšanas darbus, kā arī vienam piekabvagonam jāveic MK noteikumos Nr. 1211 noteiktais sertifikācijas procesu, izmēģinājuma brauciens un tas jānodod ekspluatācijā, ievērojot MK noteikumos Nr. 1211 noteikto.  Lai arī attiecināmo izdevumu veikšanas termiņš saskaņā arMinistru kabineta 2009. gada 25. augusta noteikumiem Nr.971 „Noteikumi par darbības programmas „Infrastruktūra un pakalpojumi” papildinājuma 3.3.2.1.aktivitāti „Ilgtspējīga sabiedriskā transporta sistēmas attīstība”” ir 2015.gada 31. decembris, lai kopumā sasniegtu projekta mērķi un nodrošinātu tā funkcionalitāti, nepieciešams pagarināt tā īstenošanas termiņu līdz 2016. gada 30. jūnijam. Termiņa pagarinājums nepieciešams sakarā ar to, ka vagonu sertifikācijas procesa īstenošanai ir nepieciešams lielāks laika periods nekā sākotnēji tika plānots. Pirmās modernizētās vagonu grupas sertifikācijas process un izmēģinājumu braucieni ir uzrādījuši nopietnas nepilnības, kuras nepieciešams novērst un šī darba veikšanai, atbilstoši Izpildītāja informācijai, ir nepieciešams laiks. Izmēģinājuma braucieni un sertifikācija norit rudens/ziemas apstākļos, līdz ar to nav iespējams nodrošināt nepieciešamos ārējās vides un sliežu ceļu tehniskos apstākļus, kas savukārt apgrūtina dīzeļvilcienu sistēmu darbības ekspluatācijas parametru objektīvu pārbaudi. Bez pārliecības par visu modernizēto dīzeļvilciena sistēmu nevainojamu darbu atbilstoši dzelzceļa tehniskās ekspluatācijas noteikumiem un visu nepilnību novēršanas dīzeļvilcienu komerciāla ekspluatācija nav iespējama.  PV jau šobrīd īsteno sekojošus projekta risku vadības pasākumus: darbojas modernizācijas uzraudzības komiteja, projekta vadības grupa un tehniskā darba grupa; tiek veikta regulāra Līguma izpildes uzraudzība rūpnīcā; ir iespēja piesaistīt neatkarīgus ekspertus Līguma izpildes progresa izvērtēšanai.  Saskaņā ar Izpildītāja sniegto informāciju pirmo vagonu grupu plānots nodot ekspluatācijā 2016. gada 22. februārī, savukārt pēdējo vagonu grupu - 2016. gada 31. maijā.  Satiksmes ministrija 2015. gada 17. decembrī ir veikusi pārbaudi projekta īstenošanas vietā, lai gūtu pārliecību par PV un Izpildītāja sniegtās informācijas par faktiski izpildīto un veicamo vagonu modernizācijas darbu atbilstību faktiskajai situācijai.  Satiksmes ministrija, rūpīgi apsverot pieejamo informāciju un pārbaudē projekta īstenošanas vietā konstatēto, ir guvusi pārliecību un secina, ka, ja projekta īstenošanas termiņš, ievērojot Eiropas Savienības fondu vadošās iestādes 2015. gada 22. jūlija skaidrojumu par „VI vadlīniju attiecināmo un neattiecināmo izmaksu noteikšanai 2007.-2013. gada plānošanas periodā” 43. punktu, kas nosaka projekta īstenošanas termiņu „mazos” projektos un tā pagarinājuma iespējas atsevišķos pamatotos izņēmuma gadījumos līdz 2016. gada 30. jūnijam, tiks pagarināts līdz 2016. gada 30. jūnijam, PV varēs nodrošināt pilnīgu projekta mērķu sasniegšanu.  Tādejādi, lai varētu attiecināt projektā veiktās izmaksas un nezaudētu Kohēzija fonda finansējumu, tādējādi neradot papildu slogu valsts budžetam līdz šim projektā veikto izdevumu apmērā, Satiksmes ministrija ierosina veikt šādus grozījumus Ministru kabineta 2009.gada 25.augusta noteikumos Nr.971 „Noteikumi par darbības programmas „Infrastruktūra un pakalpojumi” papildinājuma 3.3.2.1.aktivitāti „Ilgtspējīga sabiedriskā transporta sistēmas attīstība””:   * Atbilstoši 2015.gada 10.jūlijā Ministru kabinetā apstiprinātajiem grozījumiem Ministru kabineta 2010.gada 9.novembra noteikumos Nr.1041 “Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”, kas papildina 16.3.apakšpunktu nosakot, ka noslēguma maksājums veicams pēc projekta īstenošanas, ja vien normatīvajā aktā par aktivitātes īstenošanu nav noteikts citādi, noteikumu projekts tiek papildināts ar 40. punktu, kurš nosaka, ka atbildīgā iestāde projektam, kurš nebūs pilnībā pabeigts līdz Padomes 2006. gada 11. jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999, 56. panta 1. punktā noteiktajam termiņam, veic noslēguma maksājumu pirms projekta mērķu sasniegšanas. * Noteikumu projekts papildināts ar 42.punktu, kurš nosaka pienākumus finansējuma saņēmējam attiecībā par projekta īstenošanu pēc 2015.gada 31.decembra. |
| 3. | Projekta izstrādē iesaistītās institūcijas | Nav attiecināms |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo noteikumu projekts būtiski nemaina pastāvošo tiesisko regulējumu.  Noteikumu projekta sagatavošanā izmantots Slēgšanas pamatnostādnes un Eiropas Savienības struktūrfondu un Kohēzijas fonda vadošās iestādes 2015.gada 22.jūlija skaidrojums “Par VI vadlīniju attiecināmo un neattiecināmo izmaksu noteikšanai 2007.-2013.gada plānošanas periodā 43.punktu”. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav attiecināms |
| 2. | Atbildīgā institūcija | Par anotācijas IV.sadaļas 1.punktā minētā Ministru kabineta noteikumu projekta izstrādi atbildīga ir Satiksmes ministrija un tas tiks virzīts izskatīšanai Ministru kabinetā vienlaikus ar šo Ministru kabineta noteikumu projektu. |
| 3. | Cita informācija | Nav |

Anotācijas II, III, V, VI un VII sadaļa - projekts šīs jomas neskar.

Satiksmes ministra p.i.

Iekšlietu ministrs R. Kozlovskis

Vīza: Valsts sekretārs K. Ozoliņš

21.12.2015.

1282

E.Stoķis

67028187, [egils.strokis@sam.gov.lv](mailto:egils.strokis@sam.gov.lv)